Στέγη Ελληνικών Χορωδιών

6o Πανελλήνιο Σεμινάριο Στέγης Ελληνικών Χορωδιών
2019-11-15 - 2019-11-18 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Τεχνική Διεύθυνσης,
Φωνητική Τεχνική,
Πώς να μιλάς και να τραγουδάς, ώστε να σε ακούν.

Αναλυτικές πληροφορίες και η αίτηση συμμετοχής υπάρχουν εδώ.

Συναυλία ΕλληνοΒουλγαρικής Φιλίας
2019-11-23 19:00 (Europe/Athens) | Πολιτιστικό Κέντρο Αμπελοκήπων «Καραπάντσειο», Μεγ. Αλεξάνδρου 24, Αμπελόκηποι, Θεσσαλονίκη, Ελλάδα
Συναυλία Ελληνοβουλγαρικής φιλίας διοργανώνει η Χορωδία «ΚΟΡΑΗΣ» (διοργανώτρια του Παγκόσμιου Φεστιβάλ Χορωδιών Μιούζικαλ) το Σάββατο 23 Νοεμβρίου και ώρα 19.00, στο Πολιτιστικό Κέντρο Αμπελοκήπων «Καραπάντσειο», Μεγ. Αλεξάνδρου 24, Αμπελόκηποι.
Στην εκδήλωση που πραγματοποιείται με την υποστήριξη του Δήμου Αμπελοκήπων –Μενεμένης, θα συμμετάσχουν:

Η χορωδία Εργαζομένων στις Μεταφορές από τη Σόφια
Το Φωνητικό Σύνολο SHTASTLIVETSA από τη Σόφια
Η παιδική χορωδία Dobri Ηristov από τη Βάρνα καθώς και
Η ιστορική χορωδία Σιδηροδρομικών “Θερμαϊκός» από τη Θεσσαλονίκη

Την εκδήλωση θα παρουσιάσει η Μαίρη Κουτλή και θα είναι ελεύθερη για το κοινό.
Για περισσότερες πληροφορίες: Στράτος Τσίχλας choirkorais94@gmail.com και στο τηλέφωνο 6942.487804.

Η των Πατρέων σε πόλις Ποιμένα κέκτηται
2019-11-24 19:00 | Ιερος Ναος Αγίου Ανδρέου Πάτρα, Ευμήλου 4, Πάτρα, Πάτρα, 26222, Ελλάδα
Ο όμιλος «Θεόδωρος Φωκαεύς», σε συνεργασία με την Ιερά Μητρόπολη Πατρών, διοργανώνει την μουσική συναυλία «Η των Πατρέων σε πόλις Ποιμένα κέκτηται», αφιερωμένη στον Πρωτόκλητο Απόστολο Ανδρέα, υπό την αιγίδα της Στέγης Ελληνικών χορωδιών, στα πλαίσια των «Πρωτοκλητείων 2019», συμμετέχοντας για ακόμα μια φορά στην αναβάθμιση και προώθηση του θεσμού αυτού, που ετησίως προβάλλει την Αποστολική πόλη των Πατρών πανελληνίως. Η εκδήλωση θα πραγματοποιηθεί στο νέο Ιερό Ναό Αγ. Ανδρέου Πατρών, την ερχόμενη Κυριακή 24 Νοεμβρίου και ώρα 7.00 μ.μ., παρουσία του Σεβασμιωτάτου Μητροπολίτου Πατρών κ.κ. Χρυσοστόμου.
Φέτος πραγματοποιείται μια κορυφαία μουσική συνάντηση τριών εξαίρετων χορωδιών προς τιμή του Πολιούχου της πόλης των Πατρών Αποστόλου Ανδρέα, καθώς ο Βυζαντινός χορός του Φωκαέως θα ψάλλει υπό την διεύθυνση του χοράρχη του, Μουσικολογιωτάτου Πρωτοψάλτου του Ιερού Ναού Αγ. Σοφίας Πατρών και Καθηγητή Βυζαντινής Μουσικής κ. Χαραλάμπους Θεοτοκάτου, γιορτάζοντας την θετική απήχηση του πρόσφατου μουσικού λευκώματός του 12ετίας που εξέδωσε με επιτυχία και του πρώτου παγκοσμίως αμφιωτικού δίσκου Βυζαντινής μουσικής που επίσης επιτυχώς παρήγαγε, κερδίζοντας πολλαπλές, μεγάλες διακρίσεις. Στην συναυλία συμμετέχουν επίσης, ο θαυμάσιος Βυζαντινός Χορός «Άγιος Πέτρος Επίσκοπος Άργους» υπό την διεύθυνση του Λαμπαδάριου του Καθεδρικού Ναού Αγίου Πέτρου Άργους, κ. Ιωάννη Χαβιαρλή και η καταξιωμένη «Βυζαντινή χορωδία Αθηνών», που διευθύνει ο Πρωτοψάλτης του Καθεδρικού Ιερού Ναού Παναγίας Φανερωμένης Χολαργού κ. Γεώργιος Χατζηχρόνογλου, Άρχων Υμνωδός της Αγίας και Μεγάλης του Χριστού Εκκλησίας.

Μετά το πέρας των 20λεπτων προγραμμάτων που θα παρουσιάσει η κάθε μία χορωδία, όλοι οι χοροί μαζί θα ψάλλουν, κλείνοντας την εκδήλωση, επιλεγμένους ύμνους του Άρχοντος Υμνωδού της Αγίας και Μεγάλης του Χριστού Εκκλησίας, κ. Γεωργίου Χατζηχρόνογλου, υπό την διεύθυνσή του. Στην συναυλία έχουν προσκληθεί πολλοί ιερείς, ιεροψάλτες, οι εκπρόσωποι των Αρχών της πόλης και πλήθος κόσμου.

3o Φεστιβάλ-Αφιέρωμα Νίκου Γκάτσου (Τρίπολη)
2019-11-30 - 2019-12-09 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
Σας προσκαλούμε να παρακολουθήσετε το 5ήμερο Φεστιβάλ -Αφιέρωμα στον συντοπίτη μας, ποιητή-στιχουργό ΝΙΚΟ ΓΚΑΤΣΟ, που θα πραγματοποιηθεί το 5ήμερο 30 Νοεμβρίου, 1-7-8-9 Δεκεμβρίου 2019.
Οι εκδηλώσεις θα πραγματοποιηθούν στο Μαλλιαροπούλειο Θέατρο με το ακόλουθο πρόγραμμα.

Σάββατο 30 Νοεμβρίου 2019 και ώρα 7:00 μ.μ.
Εμφανίζονται οι Χορωδίες:

Η Χορωδία του Υπαίθριου Μουσείου Υδροκίνησης Δημητσάνας.
Η Χορωδία του Πολιτιστικού Μορφωτικού Συλλόγου Κάτω Τιθορέας
Η Χορωδία του Πολιτιστικού Συλλόγου Άργους « ΤΕΛΕΣΙΛΛΑ».
Η Χορωδία Γυναικών Σιάτιστας
Η Μικτή Χορωδία Πύργου
Η Μικτή χορωδία του Μουσικού Πολιτιστικού Συλλόγου «Χορωδία Αταλάντης»,
Η Μικτή ΧΟΡΩΔΙΑ ΤΡΙΠΟΛΗΣ
Η Χορωδία Μεσογαίας Ευφώνια (Παλλήνη)
Η Χορωδία Επιστημόνων Φιλοθέης

Κυριακή 1 Δεκεμβρίου 2019 και ώρα 8:00 μ.μ.
Εμφανίζεται το 15μελές εκπληκτικό Ορχηστρικό σύνολο VIBRATO της ΠΟΛΥΦΩΝΙΚΗΣ Χορωδίας Πάτρας.

Σάββατο 7 Δεκεμβρίου 2019 και ώρα 7:00 μ.μ
Εμφανίζονται οι Χορωδίες:

Η Πολυφωνική Χορωδία Λιβαδειάς
Η Δημοτική Χορωδία Σπάτων- Αρτέμιδος
Η Χορωδία Πάτρας « Κοινο_Τοπία »
Η Πολυφωνική Χορωδία Ανατολικής Αιγιαλείας
Το μουσικό σύνολο « CALIFONIA DREAMING »
Η Μικτή Χορωδία Ελληνικού
Η ΧΟΡΩΔΙΑ ΤΡΙΠΟΛΗΣ « LA VITA »

Κυριακή 8 Δεκεμβρίου 2019 και ώρα 8:00 μ.μ.
Συμπράττουν, σε κοινή συναυλία, η Φιλαρμονική Δήμου Τρίπολης με το παιδικό τμήμα της Χορωδίας Τρίπολης τα “Σπουργίτια” .

Δευτέρα 8 Δεκεμβρίου 2019 και ώρα 8:00 μ.μ.
Εμφανίζεται μικρό ορχηστρικό σύνολο της Δραματικής “ΣΧΟΛΗΣ ΣΤΑΥΡΑΚΟΥ” με επικεφαλής τον διεθνούς φήμης ηθοποιό-τραγουδιστή ΘΟΔΩΡΟ ΡΟΥΜΠΑΝΗ! Θα είναι μια βραδιά γεμάτη νοσταλγία!

Θα είναι πέντε ζεστές βραδιές στον κρύο της Τρίπολης χειμώνα, που, δεν πρέπει να χάσουμε. Θα παρελάσουν, επί σκηνής, 600 και, πλέον, χορωδοί… με μια μεγάλη ποικιλία φωνών, στολών, τόπων, μουσικών οργάνων και τραγουδιών.

Το Φεστιβάλ υλοποιείτε με την συνδιοργάνωση του Δήμου Τρίπολης και την στήριξη του Επιμελητήριου Αρκαδίας και της Περιφέρειας Πελοποννήσου.

Συναυλία Αγάπης για το Ελληνικό Παιδικό Χωριό (Φίλυρο)
2019-11-30 20:00 | Αίθουσα Τελετών Αριστοτελείου Πανεπιστημίου Θεσσαλονίκης, Εγνατίας, Θεσσαλονίκη, 546 36, Ελλάδα
Η Συμφωνική Ορχήστρα Νέων Ελλάδος για το Ελληνικό Παιδικό Χωριό στο Φίλυρο
Το Ελληνικό Παιδικό Χωριό στο Φίλυρο διοργανώνει το Σάββατο 30 Νοεμβρίου 2019 και ώρα 20:00, στην Αίθουσα Τελετών του Αριστοτελείου Πανεπιστημίου Θεσσαλονίκης συναυλία Αγάπης με την Συμφωνική Ορχήστρα Νέων Ελλάδος.
Η Συναυλία τελεί υπό την αιγίδα της Α.Ε. του Προέδρου της Δημοκρατίας κυρίου Προκοπίου Παυλοπούλου. Με τη στήριξη του Υπουργείου Μακεδονίας Θράκης, της Περιφέρειας Κεντρικής Μακεδονίας, της Ιεράς Μητρόπολης Θεσσαλονίκης και του Δήμου Θεσσαλονίκης.
*Συμμετέχουν οι Χορωδίες:
–Μικτή Χορωδία Πάργας
(Μουσική διδασκαλία: Ανέλια Στεφάνοβα)
–Μικτή και Νεανική Χορωδία ”Επτάχορδη Λύρα” Αγ. Ευθυμίου Κερατσινίου
(Μουσική διδασκαλία: Χρυσούλα Τσιμούρη)
–Γυναικεία & Παιδική χορωδία ”Καλλιτεχνήματα”
(Μουσική διδασκαλία: Μαρία Μιχαλοπούλου)
–Πολυφωνική Χορωδία ”Θερμαΐδες”
–Χορωδία Μίκρας
(Μουσική διδασκαλία: Ελευθερία Μεταξά)
–Δημοτική Χορωδία Αρναίας
(Μουσική διδασκαλία: Βασίλης Κοκκαλιάρης)
–Παιδική – Νεανική Χορωδία της ΣΟΝΕ
(Μουσική διδασκαλία: Ευάγγελος Αραμπατζής)
*Συμμετέχουν οι τραγουδιστές:
Νικόλας Σαββίδης, Έλενα Τιτίρλα, Θάνος Παπαγεωργίου, Γιώργος Πασχαλιάς, Λευτέρης Τόλιας, Βασιλεία Τζίνα, Γιάννης Διονυσίου, Αθηνά Βέρμη, Ιωάννα Τσαούση
Διευθύνει ο Ευάγγελος Αραμπατζής
Παρουσιάζει (φιλική συμμετοχή) ο Αλέξης Κωστάλας
Προπώληση: Τιμή εισιτηρίου: 15€
IANOS (Βιβλιοπωλεία – Θεσσαλονίκη)
*ΑΡΙΣΤΟΤΕΛΟΥΣ 7, Τ.: 2310 277 004
*ΠΑΙΔΙΚΟΣ IANOS (Μητροπόλεως 73)
*ΚΑΛΑΜΑΡΙΑ (Μεταμορφώσεως 18)
*IANOS BAZAAR (Βογατσικού 14)
*MED. COSMOS
*Ελληνικό Παιδικό Χωριό – Φίλυρο Γραφεία: Κεραμοπούλου 11 (πλατεία Αγ. Σοφίας)

ΑΠΟΛΟΓΙΣΤΙΚΗ - ΕΚΛΟΓΙΚΗ ΓΕΝΙΚΗ ΣΥΝΕΛΕΥΣΗ 2019
2019-12-01 10:30 | Πολιτιστικό Κέντρο Δήμου Παπάγου, Ελ. Βενιζέλου 1, Αθήνα, Παπάγου, Ελλάδα
Το Διοικητικό Συμβούλιο της Στέγης Ελληνικών Χορωδιών με τη λήξη της θητείας του προχωρά στην διενέργεια της Εκλογοαπολογιστικής Γενικής Συνέλευσης.
Σας ενημερώνουμε ότι η Τακτική Απολογιστική – Εκλογική Γενική Συνέλευση των Μελών της ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ θα πραγματοποιηθεί την Κυριακή 01 Δεκεμβρίου 2019 στις 10:30π.μ. στην Αίθουσα Εκδηλώσεων – (πρώην Πολιτιστικό Κέντρο Παπάγου) Ελευθερίου Βενιζέλου 1, Παπάγου.
Αναλυτικές πληροφορίες: Πρόσκληση ΓΣ 2019

Χριστουγεννιάτικη Συναυλία (Misa Criolla)
2019-12-09 20:00 | Θέατρο του Πολεμικού Μουσείου, Βασ. Σοφίας & Ριζάρη 2, Αθήνα
«Χριστουγεννιάτικη Συναυλία»
Συμπράττουν:
η Χορωδία «ΜΕΛΩΔΟΙ»
& η Χορωδία «Σύγχρονη Έκφραση»
Θέατρο του Πολεμικού Μουσείου
(Βασ. Σοφίας & Ριζάρη 2, Αθήνα)

Η Χορωδία «ΜΕΛΩΔΟΙ» και η Χορωδία «Σύγχρονη Έκφραση», με χαρά σας προσκαλούν στην μεγάλη «Χριστουγεννιάτικη Συναυλία» που θα πραγματοποιηθεί την Δευτέρα 9 Δεκεμβρίου 2019 και ώρα 20.00 στο Θέατρο του Πολεμικού Μουσείου
Το πλούσιο και γιορτινά χρωματισμένο πρόγραμμα της συναυλίας, με οικουμενικά μηνύματα αγάπης, χαράς και ελπίδας, απαρτίζεται από δύο μέρη:
Μέρος 1ο: Περιλαμβάνει δύο χωριστές παρουσιάσεις από την κάθε μία χορωδία με εορταστικά και δοξαστικά τραγούδια και άριες για τις άγιες ημέρες των Χριστουγέννων προσεκτικά επιλεγμένα από το Διεθνές ρεπερτόριο.
Μέρος 2ο: Παρουσίαση από κοινού της Λειτουργίας «MISA CRIOLLA» του Αργεντίνου συνθέτη Ariel Ramirez.
Σας περιμένουμε όλους για να υποδεχτούμε όλοι μαζί μελωδικά τα Χριστούγεννα!
Συντελεστές:
Διευθύνουν: Γιώργος Ζιάκας, Θωμάς Λουζιώτης
Πιάνο: Αλέξανδρος Μακρής, Θάνος Γιάκας
Solo: Γιάννης Καλύβας (Τενόρος), Σπύρος Κλείσσας (Βαρύτονος), Σταύρος Ζουλιάτης (Τενόρος)
Ορχήστρα με παραδοσιακά λατινοαμερικάνικα όργανα
Τσαράνγκο (μικρή κιθάρα από τις Άνδεις): Pedro Fabian
Κρουστά: Alejandro Diaz
Κιθάρα: Herman Mayr
Φλάουτο: Σέργιος Γιώτης
Διδασκαλία Χορωδίας «ΜΕΛΩΔΟΙ»: Γιώργος Ζιάκας
Διδασκαλία Χορωδίας «Σύγχρονη Έκφραση»: Θωμάς Λουζιώτης
Παρουσίαση Προγράμματος: Βασίλης Λουζιώτης

Χριστούγεννα στο Ελληνικό Ωδείο
2019-12-19 19:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Η χορωδία του καλλιτεχνικού εργαστηρίου Μαρσύας σ’ αυτη την συναυλία θα ερμηνέυσει το MAGNIFICAT ΣΕ ΡΕ+ του Pachelbel σε 1η πανελλήνια εκτλεση
Επίσης οι Μαρια Κονταξάκη και Ρανια Μιχαλοπούλου σοπράνο και Βασω Καριώτη Μετζοσοπράνο με την χορωδία θα παρουσιάσουν αποσπάσματα από τη Gloria του Vivaldi
Τελειόφοιτοι σπουδαστές και καθηγητές του ωδείου θα παρουσιάσουν έργα για πιάνο βιολί τσέλο κ.λ.π
Η είσοδος είναι ελεύθερη

35οι Πανελλήνιοι Μουσικοί Διαγώνισμοί Χ.Ο.Ν. (προθεσμία)
2020-01-31 - 2020-02-01
Προκήρυξη πανελλήνιων διαγωνισμών 2020
Η χορωδία και ορχήστρα νέων Χ.Ο.Ν. προκηρύσσει για 35ο χρόνο τους παρακάτω Πανελλήνιους διαγωνισμούς
Δηλώσεις συμμετοχής έως 31 Ιανουαρίου 2020 μόνο στην Χ.Ο.Ν.
Περισσότερες πληροφορίες: https://xonhellas.gr/

Σεμινάριο μουσικής ανάγνωσης για φωνή (Ελληνικό Ωδείο)
2020-02-14 - 2020-02-17 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Το Ελληνικό Ωδείο διοργανώνει σεμινάριο μουσικής ανάγνωσης για: Τραγουδιστές (μονωδούς και χορωδούς), αποφοίτους και τελειόφοιτους ωδείων, καθηγητές μουσικής, διευθυντές χορωδιών με τον Διευθυντή της χορωδίας της Εθνικής Λυρικής σκηνής Αγαθάγγελο Γεωργακάτο (CV).
Το σεμινάριο θα πραγματοποιηθεί από 14 έως 16 Φεβρουαρίου στην αίθουσα συναυλιών του Ελληνικού Ωδείου που βρίσκεται Κηφισίας και Πεντέλης 2 (διασταύρωση Μελισσίων) στο Μαρούσι.
Κατά την διάρκεια του σεμιναρίου θα γίνει θεωρητική προσέγγιση και πρακτική εφαρμογή των παρακάτω θεμάτων:
– μουσική φωνητική ανάγνωση με την πρώτη ματιά (prima vista) – εξέλιξη – καλλιέργεια
– μέθοδοι μουσικής ανάγνωσης
– μελωδικότητα, αρμονικότητα, ρυθμικότητα
– τονική ακρίβεια, εσωτερική ακοή
– μουσική ανάγνωση στο χορωδιακό και στο σολιστικό τραγούδι
Πληροφορίες στα τηλέφωνα 2106140031 (γραμματεία Ελληνικού Ωδείου) και 6981386802 (Νίκος Καριώτης)

Αποκριάτικο Γλέντι Μουσικού Ομίλου Σπάρτης
2020-03-01 21:00
Ο Μουσικός Όμιλος Σπάρτης κλείνει για μια ακόμη φορά τον κύκλο των αποκριάτικων εκδηλώσεων στην πόλη μας, την Κυριακή 1 Μαρτίου 2020, στις 9 το βράδυ, με ένα απίθανο γλέντι, που μόνο ο Μ.Ο.Σ. ξέρει να διοργανώνει!
Σας περιμένουμε εκεί που οι καρναβαλικοί ρυθμοί εναλλάσσονται με παραδοσιακά αποκριάτικα τραγούδια, εκεί που όλοι γινόμαστε μία παρέα απολαμβάνοντας ξέφρενο χορό μέχρι αργά, στο κέντρο Αλάμπρα.
Στην παρέα μας θα είναι ο Τάσος Σκιαδάς και ο Νίκος Σταυρόπουλος, που μαζί με την πολύχρωμη παρέα του Μ.Ο.Σ. θα σας υποδεχτούν σε ένα ξεφάντωμα προσαρμοσμένο στις επιταγές της πιο κεφάτης εποχής του έτους: της Αποκριάς!
Για τις προσκλήσεις σας, παρακαλούμε απευθυνθείτε έγκαιρα στο φαρμακείο Ν. Ρέγκλη (κ. Πλατεία Σπάρτης) και στο κατάστημα κ. Ευγενίας Τσάχαλη του Αργύρη (Ηλ. Γκορτσολόγου 22). Στην τιμή (18 ευρώ) περιλαμβάνεται πλήρες μενούκαι κρασί, ενώ θα υπάρξουν και πολλές άλλες εκπλήξεις στη διάρκεια μιας αλησμόνητης βραδιάς διασκέδασης, όπως μόνο ο Μουσικός Όμιλος Σπάρτης ξέρει να διοργανώνει.
Για οποιαδήποτε άλλη πληροφορία μη διστάσετε να επικοινωνήσετε μαζί μας στα 6947307582 και 6949981664

2o Σεμινάριο Διεύθυνσης Χορωδίας με τον Dr. Arpad Toth
2020-03-06 - 2020-03-09
Το Ωδείο Kodály έχει για δεύτερη συνεχόμενη χρονιά την χαρά να διοργανώνει
Σεμινάριο Διεύθυνσης Χορωδίας, Χορωδιακού τραγουδιού
και Φωνητικής Μουσικής Δωματίου
με τον διεθνούς φήμης Ούγγρο μαέστρο και μουσικοπαιδαγωγό dr. Árpád Tóth.
ΑΙΤΗΣΕΙΣ ΣΥΜΜΕΤΟΧΗΣ: https://forms.gle/UaSetEWMRFDfMiTg7
Στο Χορωδιακό Εργαστήρι με τον Árpád Tóth μπορούν να συμμετέχουν ενεργά
μαέστροι, χορωδοί και φωνητικά σύνολα,
καθώς κατά το τριήμερό αυτό θα γίνει αναφορά σε τεχνική διεύθυνσης,
τεχνική πρόβας, επιλογή ρεπερτορίου και στυλιστική προσέγγιση
χορωδιακών / φωνητικών έργων,
καθώς και στον χορωδιακό αυτοσχεδιασμό.
Οι μαέστροι που επιθυμούν να συμμετέχουν στο Master class διεύθυνσης
θα έχουν τη δυνατότητα να διευθύνουν:
* την ΠΑΙΔΙΚΗ ΧΟΡΩΔΙΑ ΤΟΥ ΩΔΕΙΟΥ KODÁLY,
* τη Γυναικεία Χορωδία Δωματίου Fancy
*την μικτή χορωδία που θα αποτελείται από τους χορωδούς- συμμετέχοντες
του Εργαστηρίου, υπό την καθοδήγηση του dr. Árpád Tóth.
Όσοι επιθυμούν να συμμετέχουν ως χορωδοί,
όχι μόνο θα παρακολουθήσουν ΟΛΟΚΛΗΡΟ το πρόγραμμα του σεμιναρίου,
αλλά θα συμμετέχουν και ΕΝΕΡΓΑ σε αυτό,
καθώς θα αποτελέσουν το εργαλείο δοκιμών τόσο του dr. Tóth,
όσο και των μαέστρων που συμμετέχουν στο Master class διεύθυνσης.
Όλοι οι συμμετέχοντες θα έχουν την ευκαιρία να έρθουν σε επαφή
με τον ΧΟΡΩΔΙΑΚΟ ΑΥΤΟΣΧΕΔΙΑΣΜΟ,
καθώς και με ένα ευρύ φάσμα επιλεγμένου χορωδιακού ρεπερτορίου
Στους συμμετέχοντες θα δοθούν αναλυτικές Βεβαιώσεις!
ΚΟΣΤΟΣ:
Σεμινάριο διεύθυνσης χορωδίας: 110 ευρώ
(προκαταβολή 30 ευρώ *)
Συμμετοχή στο εργαστήρι ως χορωδός για όλο το σεμινάριο: 40 ευρώ
(προκαταβολή 20 ευρώ *)
Συμμετοχή με φωνητικό σύνολο: 70 ευρώ / μέλος
(προκαταβολή 20 ευρώ / μέλος*)
Συμμετοχή στο εργαστήρι ως χορωδός για μια μέρα: 20 ευρώ
*Η προκαταβολή κατατίθεται στον λογαριασμό:
EUROBANK : [REDACTED]
Παρακαλώ στην ΑΙΤΙΟΛΟΓΙΑ γράψτε: Σεμιναριο ΤΟΤΗ ΕΠΙΘΕΤΟ ΟΝΟΜΑ σας
Η προκαταβολή δεν επιστρέφεται σε περίπτωση που ο υποψήφιος ακυρώσει την συμμετοχή του.
Πληροφορίες για το σεμινάριο:
210-6824940 / 6942488794
kodalycon2@gmail.com
και στην Γραμματεία του Ωδείου Kodály (Χαλάνδρι, Κύπρου 61)
ΑΙΤΗΣΕΙΣ ΣΥΜΜΕΤΟΧΗΣ: https://forms.gle/UaSetEWMRFDfMiTg7
O Dr. Árpád Tóth γεννήθηκε στη Βουδαπέστη,
σπούδασε Διεύθυνση Χορωδίας και Μουσικοπαιδαγωγικά στην Ακαδημία Ferenc Liszt,
απ’ όπου απέσπασε και τον Διδακτορικό του τίτλο στην Διευθυνση Χορωδίας.
Διδάσκει Παιδαγωγικά της μουσικής και Διεύθυνση Χορωδίας
τόσο στην Ακαδημία Ferenc Liszt, στο Ινστιτούτο Kodály,
καθώς και Θεωρητικά της μουσικής στο Πανεπιστήμιο του Szeged.
Ταυτόχρονα διδάσκει μουσική και στη δευτεροβάθμια εκπαίδευση,
στο Λύκειο της Σχολής Καλών Τεχνών της Βουδαπέστης.
Έχει διευθύνει διάφορες χορωδίες στην Ουγγαρία
και συχνά καλείται να διδάξει Διεύθυνση Χορωδίας και Μουσικοπαιδαγωγικά
σε όλο τον κόσμο: στην Κίνα, την Γερμανία, την Αυστραλία, Σλοβακία, κ.ά.
Η αγάπη του για το ερασιτεχνικό χορωδιακό κίνημα
τον οδήγησαν στην ίδρυση της μεγάλης κοινοτικής χορωδίας Csíkszerda στη Βουδαπέστη,
η οποία μετράει πλέον 600 ενεργά μέλη στο καταστατικό της,
3 μεγάλες μικτές χορωδίες, μια παιδική, μια νεανική και αρκετές χορωδίες δωματίου.
O Árpád Tóth και η Csíkszerda ίδρυσαν και οργανώνουν ετησίως
το Χορωδιακό Φεστιβάλ “Βραδιά Χορωδιών” στη Βουδαπέστη
και παρουσιάζουν περίπου 15 χορωδιακά project τον χρόνο.

Συναυλία με τραγουδια και έργα ελλήνων συνθετών
2020-03-11 19:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Ελληνικό Ωδείο Μαρούσι

3° Πανελλήνιο FOLK FESTIVAL Τρίπολης
2020-03-27 - 2020-03-30 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
Το «3ο FOLK FESTIVAL TRIPOLIS» θα λάβει χώρα το 3ήμερο, Παρασκευή 27, Σάββατο 28 και Κυριακή (πρωί) 29 Μαρτίου 2020, στο Μαλλιαροπούλειο Θέατρο.
Η Πρόσκληση είναι ανοιχτή για όλες τις ενδιαφερόμενες Χορωδίες που επιθυμούν να συμμετάσχουν. Θα τηρηθεί σειρά προτεραιότητας.
Η καθεμιά Χορωδία στη διάρκεια του 25λέπτου της προγράμματος θα ερμηνεύσει έξι κομμάτια εκ των οποίων τα τρία πρέπει να είναι Φολκλορικά.
Για περισσότερες πληροφορίες, μπορείτε να καλείτε στα τηλέφωνα: 6977997359 (Ελένη Αλεξοπούλου – Μαέστρος του Νεανικού τμήματος “La Vita”), 6977719001 (Νίκος Γαργαλιώνης – Γενικός Γραμματέας της Χορωδίας Τρίπολης), 271022840 και 6974796591, (Μαρία Καγκλή, ειδικός Γραμματέας).

Preveza International Choral Festival
2020-07-06 - 2020-07-13
International Preveza Choral Festival has been organizing for 38 consecutive years.
The International Choral Festival of Preveza is organized by autonomous choral organization, namely the Choral Society of Preveza «Armonia» and it is of a non-profitable character.
In its frames, a very trustworthy choral competition takes place, which is attended annually by numerous choirs from all over the world. Moreover, the fact that its Jury Committee consists of globally renowned choral personalities guarantees the validity and reliability of its results, while at the same time it has a strongly educational character since the choirs’ directors get both written and oral recommendations, as well as recordings of their choir’s performance in the competition.
Its educational character is even more strengthened with the realization of a choral conducting workshop by globally renowned choral conducting professors.
Preveza is a safe and easily accessible town at the northern-western edge of the area of Epirus.
Preveza, situated just 3km from Aktion Airport, is a lovely town with distinct neoclassical architecture, an enchanting coastline, picturesque fish taverns and imposing fortifications. The surrounding area is of particular historical, cultural and natural interest, as it boasts numerous monuments, archaeological sites, amazing beaches and unique ecological destinations, providing the ideal conditions for an
unforgettable stay.
Tourist infrastructure is rather satisfying, while prices concerning accommodation and restaurants are rather low for any economic capacity.
Preveza is full of archaeological sites since it is built on the ruins of Ancient Nikopolis, the city that left its mark in ancient years, since it was built in remembrance of the naval battle which had taken place in this area (Aktio) between the forces of Antonios and Kleopatra against the forces of Octavianos August. Furthermore, not far from Preveza there lies the Necromancy of Acheron, which was of great importance in the Ancient World. Besides, Preveza is a good basis for excursions to the globally famous touristic resorts of Parga and Lefkada, and even Corfu and Ioannina.
The ICF of Preveza is of a non-profitable character; that is why the participating choirs pay only a very low fee, which covers some organizational expenses. Each choir is responsible for their own accommodation and food. So, they always get better prices according to their needs and financial capacity.
The soul of the ICF of Preveza is volunteering. Every year there are more than 300 volunteers, who give their own colour and features to the organization of the festival.
All the businesses of the town help and support the festival, ensuring an idyllic atmosphere which the visitors will never forget.
Its events are attended by more than 5000 people annually.
Feel free to contact with us in order to give you more information or visit our website and social media.
We wish you a beautiful new season and renew our appointment from 6 to 12 July 2020 at the 38th International Choral Festival of Preveza in Preveza.
—
Kosmas Koronaios
Commissioner – International Choral Festival of Preveza
P.O. Box 29, GR-48 100 Preveza, Greece
+30 69 77 132 107
armonia4@otenet.gr,prevezachoralfestival@gmail.com
http://www.armoniachoir.gr/festival/index.php
https://www.facebook.com/InternationalChoralFestivalOfPreveza
https://vk.com/id445436451

20o Πανελλήνιο Συνέδριο Χορωδιών
2020-10-02 - 2020-10-05
Ανακοινώνεται, προς τις, απανταχού, στην Ελλάδα, Πολυφωνικές Χορωδίες, ότι, το «20° ΠΑΝΕΛΛΗΝΙΟ ΣΥΝΕΔΡΙΟ ΧΟΡΩΔΙΩΝ», για το 2020, πραγματοποιείται στην ιστορική ΤΡΙΠΟΛΙΤΣΑ!
Η ΧΟΡΩΔΙΑ ΤΡΙΠΟΛΗΣ, μετά από αλλεπάλληλες ακυρώσεις…, αναλαμβάνει να οργανώσει το 20Ο ΠΑ.ΣΥ.ΧΟ το 3ήμερο 2, 3 και 4 Οκτώβρη 2020. Η Χ.Τ. φιλοδοξεί να οργανώσει ένα, όσο το δυνατόν άρτιο, Συνέδριο, που, να ικανοποιήσει τα, εν Ελλάδι, Διοικητικά και Καλλιτεχνικά στελέχη των Χορωδιών μας, και να τα προικίσει με διοικητικά και καλλιτεχνικά εφόδια για την περαιτέρω πορεία τους προς όφελος των Χορωδιακών φορέων στους οποίους δραστηριοποιούνται.

7ο Πανελλήνιο Σεμινάριο Στέγης Ελληνικών Χορωδιών (Διαδικτυακό): Η Μουσική της Αναγέννησης
2020-11-08 - 2020-11-30
Η Στέγη Ελληνικών Χορωδιών ως Συλλογικός Χορωδιακός Φορέας της πατρίδας μας, έχει ως σκοπό της την έμπρακτη υποστήριξη των Ελληνικών Χορωδιών των Μαέστρων τους και των νέων μουσικών που ασχολούνται με την Χορωδιακή Μουσική. Μετά την επιτυχημένη διεξαγωγή πέντε εξαιρετικών Σεμιναρίων στον Βόλο το 2007, στη Θεσσαλονίκη το 2008 στην Αθήνα το 2016, στη Λάρισα το 2017, στην Αθήνα το 2019, αλλά και την ακύρωση ενός ακόμα Σεμιναρίου που θα λάμβανε χώρα στην Πάτρα το 2018, λόγω της ξαφνικής απώλειας του Αντώνη Κοντογεωργίου, προχωρά στη διοργάνωση του 7ου Πανελλήνιου Σεμιναρίου, το οποίο, λόγω της πανδημίας του Κορωνοϊού (Covid-19), θα διεξαχθεί διαδικτυακά.
Το Σεμινάριο θα διεξαχθεί διαδικτυακά για τέσσερεις συνεχόμενες Κυριακές του Νοεμβρίου του 2020, από τρεις (3) ώρες κάθε φορά, ξεκινώντας από την Κυριακή 8 Νοεμβρίου από 11:00 έως 14:00 μέσω πλατφόρμας του Zoom.
Αναλυτικές πληροφορίες και η αίτηση συμμετοχής βρίσκεται στη σελίδα του Σεμιναρίου.

Ψηφιακό Χορωδιακό Φεστιβάλ για την Ειρήνη
2020-11-23 - 2020-11-24
Το Παγκόσμιο Φεστιβάλ Χορωδιών Μιούζικαλ , στο πλαίσιο των γιορτών πολυγλωσσίας του Δήμου Θεσσαλονίκης, διοργανώνει ψηφιακό χορωδιακό Φεστιβάλ αφιερωμένο στην Ειρήνη, στις 23 Νοεμβρίου 2020. Θα δημιουργηθεί ηλεκτρονική έκδοση όπου θα καταγραφούν όλες οι χορωδίες που θα συμμετάσχουν στο Φεστιβάλ και θα σταλούν αναμνηστικά διπλώματα στις χορωδίες που θα λάβουν μέρος.
Παρακαλούμε στείλτε το τραγούδι σας διάρκειας 3 έως 7 λεπτών μέχρι τις 16 Νοεμβρίου 2020. Στείλτε ένα τραγούδι για την Ειρήνη! Στείλτε το βίντεό σας στο e-mail choirkorais94@gmail.com & worldfestival.musical@hotmail.co

Τακτική Απολογιστική Γενική Συνέλευση Στέγης 2020
2020-12-13 11:00
Σας ενημερώνουμε ότι η Τακτική Απολογιστική Γενική Συνέλευση των Μελών της ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ θα πραγματοποιηθεί την Κυριακή 13 Δεκεμβρίου 2020 στις 11:00 π.μ. Διαδικτυακά.
Αναλυτικές πληροφορίες υπάρχουν στη σχετική ανακοίνωση.

Ημερίδα: Διαδικτυακές πρόβες χορωδιών τον καιρό της πανδημίας
2021-03-07 10:30 - 14:30
Αναλυτικές πληροφορίες και το πρόγραμμα υπάρχουν εδώ: http://www.stegi-chorus.gr/%ce%b7%ce%bc%ce%b5%cf%81%ce%af%ce%b4%ce%b1-%ce%b3%ce%b9%ce%b1-%cf%84%ce%b9%cf%82-%ce%b4%ce%b9%ce%b1%ce%b4%ce%b9%ce%ba%cf%84%cf%85%ce%b1%ce%ba%ce%ad%cf%82-%cf%80%cf%81%cf%8c%ce%b2%ce%b5%cf%82-%cf%87/

Διαδικτυακή Διημερίδα για το Spiritual
2021-04-24 20:00 - 2021-04-25 22:00 | Διαδικτυακή πλατφόρμα
ΔΙΗΜΕΡΙΔΑ ΓΙΑ ΤΟ SPIRITUAL
Σάββατο 24 &Κυριακή 25 Απριλίου 2021, 20:00 – 22:00

Αγαπητοί συνάδελφοι και φίλοι του Χορωδιακού γίγνεσθαι,
συμπληρώσαμε ένα χρόνο από την έναρξη της πανδημίας του Covid-19, από τον Μάρτιο του 2020 έως και σήμερα. Το γεγονός αυτό μας έχει στερήσει τη χαρά της χορωδιακής μουσικής και τη χορωδιακής συνύπαρξης.
Έχουμε στερηθεί με την εφαρμογή των μέτρων για την αποφυγή διάδοσης της πανδημίας, όλες τις καλλιτεχνικές μας δραστηριότητες, τις
πρόβες, τις συναυλίες, τις δημιουργικές συναναστροφές μας και τις συναντήσεις μας στα χορωδιακά φεστιβάλ.
Οι ελπίδες δεν πρέπει να χαθούν, ας παραμείνουμε ασφαλείς, μέχρι να χαλαρώσουν τα μέτρα προστασίας και να μπορέσουμε και πάλι να τραγουδάμε όλοι από κοντά χωρίς περιορισμούς, όπως στο παρελθόν.
Μέχρι τότε, η Π.Ε.ΔΙ.ΧΟ. σας ετοίμασε μία διημερίδα με ένα πολύ ενδιαφέρον θέμα το SPIRITUAL.
Η συμμετοχή σας στη διημερίδα αυτή είναι δωρεάν και αποτελεί μία προσφορά της Πανελλήνιας Ένωσης Διευθυντών Χορωδιών.
Για να λάβετε μέρος στην διημερίδα αυτή, στείλτε ένα e-mail με τα στοιχεία σας (Ονοματεπώνυμο, Ιδιότητα, τηλέφωνο επικοινωνίας, το e-mail σας) στα e-mail:

του Διαχειριστή της διημερίδας Κωνσταντίνου Κτενά, ktenask@otenet.gr και
της Π.Ε.ΔΙ.ΧΟ. pediho@hotmail.com.

Θα λάβετε απάντηση λίγες ημέρες πριν τη διεξαγωγή της διημερίδας, με το link και το password με τα οποία θα μπορέσετε να συνδεθείτε για να παρακολουθήσετε και να υποβάλλετε στο τέλος τις ερωτήσεις σας.
Εισηγητής θα είναι ο διακεκριμένος καθηγητής και διευθυντής χορωδίας Αλέξανδρος Τσίχλης
(επισυνάπτεται βιογραφικό)

Περιμένουμε με χαρά να σας δούμε διαδικτυακά και να σας καλωσορίσουμε στην διημερίδα.

Για το Δ.Σ. της Π.Ε.ΔΙ.ΧΟ
Ο Πρόεδρος Η Γεν. Γραμματέας
Prof.Dr. Ευστάθιος Δημ. Αρβανίτησς Μο. Μαριλία Ηλ. Ηλία

Διαβάστε παρακάτω το πρόγραμμα της Διημερίδας:

Παγκόσμιο Χορωδιακό Φεστιβάλ αφιερωμένο στο Περιβάλλον
2021-05-08 - 2021-05-10
To μεγαλύτερο ψηφιακό χορωδιακό Φεστιβάλ που έχει πραγματοποιηθεί ποτέ στον κόσμο διοργανώνει το 11ο Παγκόσμιο Φεστιβάλ Χορωδιών Μιούζικαλ και η χορωδία ‘ΚΟΡΑΗΣ”, στις 8 και 9 Μαΐου 2021 και ώρα 20.00.
Περισσότεροι από τρεις χιλιάδες χορωδοί από εβδομήντα πέντε χορωδίες και τριάντα δύο διαφορετικές χώρες ενώνουν τη φωνή τους για να τραγουδήσουν για το Περιβάλλον και την κλιματική αλλαγή.
Αναλυτικές πληροφορίες υπάρχουν στην σχετική ανακοίνωση.

Προσθεσμία για Συμμετοχή στην Παρουσίαση Έργων του 3ου Διαγωνισμού Σύνθεσης
2021-05-31 - 2021-06-01
Με την επιστολή μας από 11 Μαΐου 2020 σας είχαμε ενημερώσει για τα αποτελέσματα του 3ου Διαγωνισμού Σύνθεσης της Στέγης Ελληνικών Χορωδιών, επισυνάπτοντας και τις παρτιτούρες από τα 12 καλύτερα κομμάτια και είχαμε αποστείλει ανοιχτό κάλεσμα, σε όποιες χορωδίες μας ενδιαφέρονται, να δηλώσουν συμμετοχή στην εκδήλωση που θα διοργανώναμε φέτος για την παρουσίαση των έργων αυτών.
Αναλυτικές πληροφορίες: 3ος Διαγωνισμός Σύνθεσης

39ο Διεθνές Χορωδιακό Φεστιβάλ Πρέβεζας
2021-07-05 - 2021-07-12
Πληροφορίες:
Χορωδία Πρέβεζας «Αρμονία»
Ταχυδρομική Θυρίδα 29 – 481 00 Πρέβεζα
Τηλ.: 6977132107
E-mail: armonia4@otenet.gr, prevezachoralfestival@gmail.com
http://www.armoniachoir.gr/festival/el/
https://www.facebook.com/InternationalChoralFestivalOfPreveza/

Χορωδιακό atelier – Master Class Διεύθυνσης Χορωδίας (Χόρτο, Ν. Πήλιο)
2021-08-24 - 2021-08-29
Η διεθνής μαέστρος Μαρία Έμμα Μελιγκοπούλου, (LB, MusM, PhD, PostDoc), Επίκουρη Καθηγήτρια του Τμήματος Μουσικής Επιστήμης & Τέχνης του Πανεπιστημίου Μακεδονίας, θα διδάξει και φέτος ένα πενθήμερο καλοκαιρινό χορωδιακό atelier συνδυασμένο με ειδικά μαθήματα τεχνικής διεύθυνσης χορωδίας (master class). Θα διδαχθούν επιλεγμένα έργα Ελλήνων και ξένων συνθετών, τα οποία θα παρουσιαστούν στην καταληκτική συναυλία του σεμιναρίου, με διευθυντές τους συμμετέχοντες μαέστρους.
Το σεμινάριο απευθύνεται σε διευθυντές χορωδιών, καθηγητές μουσικής, τραγουδιστές που αγαπούν το χορωδιακό τραγούδι, φοιτητές τμημάτων μουσικών σπουδών, σπουδαστές ωδείων και χορωδούς με προηγούμενη εμπειρία σε χορωδία.

Για περισσότερες πληροφορίες και εγγραφή επισκεφτείτε την σελίδα: https://horto.net/el/HortoFestival/2021/ChoralAtelier

39ο Διεθνές Χορωδιακό Φεστιβάλ Καρδίτσας
2021-11-18 - 2021-11-29
Το τέλμα και η απραξία που έχει καθηλώσει τη Χορωδιακή ζωή της χώρας τελειώνει. Χρειάζεται όλοι μας να συμβάλλουμε με κάθε τρόπο στην επιτάχυνση και αποκατάσταση της Χορωδιακής κανονικότητας.
Ελπίζουμε να σας έχουμε κοντά μας στην Καρδίτσα τον ερχόμενο Νοέμβριο στα πλαίσια του 39ου Διεθνούς Χορωδιακού Φεστιβάλ Καρδίτσας (18 -28 Νοεμβρίου 2021).
Σας γνωστοποιούμε όμως ότι μπορείτε να εμφανιστείτε επίσης στο πλαίσιο της 13ης Διεθνούς Συνάντησης Σχολικών Χορωδιών του 390υ Διεθνούς Φεστιβάλ Καρδίτσας από 20-30 Μαΐου 2021, στην οποία θα λάβουν μέρος και Μικτές χορωδίες, καθ’ όσον διευκολύνονται για πολλούς λόγους.
Γνωρίζω ότι ήδη πολλές χορωδίες έχουν αρχίσει τις πρόβες τους με ανοιχτές πόρτες και παράθυρα, ανά 8αδες και με τις απαραίτητες αποστάσεις.
Είναι πολύ σημαντικό να ξανασμίξουμε και να συντραγουδήσουμε το συντομότερο δυνατό.
Νίκος Ευθυμιάδης
2441075440
6944442532

Χορωδιακό Αφιέρωμα στα 200 χρόνια από την Ελληνική Επανάσταση
2021-11-24 19:30 - 22:00 | Θέατρο του Πολεμικού Μουσείου, Βασ. Σοφίας & Ριζάρη 2, Αθήνα
Η Στέγη Ελληνικών Χορωδιών τιμά τους Αγωνιστές της Ελληνικής Επανάστασης του 1821 και την Μνήμη του Μουσικού και Μαέστρου Κώστα Ευαγγελάτου με Χορωδιακό Αφιέρωμα.

200 χρόνια από την Ελληνική επανάσταση. Φιλελληνισμός τότε και τώρα
2021-11-27 19:00 - 2021-11-28 22:00
Ο Πολιτιστικός – Πνευματικός Σύλλογος «ΚΟΡΑΗΣ» ύστερα από την ιδιαίτερα επιτυχημένη εκδήλωση προς τιμήν του Ρήγα Φεραίου και των συντρόφων του που πραγματοποίησε στο Περιβόλι Γρεβενών -εκδήλωση που χρηματοδοτήθηκε αποκλειστικά από το Σύλλογό μας- προχωρά στην επόμενη εκδήλωσή του, ενταγμένη στα 200 χρόνια από την έναρξη της Ελληνικής επανάστασης.
Ο Σύλλογός μας ανακοινώνει τη διοργάνωση Συνεδρίου με θέμα: «200 χρόνια από την Ελληνική επανάσταση. Φιλελληνισμός τότε και τώρα». Η εκδήλωση πραγματοποιείται με τη συνεργασία της Ομοσπονδίας Κυπριακών Οργανώσεων Ελλάδας και έχει την αιγίδα του Δήμου Θεσσαλονίκης.
Το Συνέδριο θα πραγματοποιηθεί διαδικτυακά στις 27 & 28 Νοεμβρίου 2021 και ώρα 19.00 και το θέμα θα προσεγγιστεί ιστορικά, πολιτισμικά, κοινωνικά και πολιτικά και η μετάδοση θα πραγματοποιηθεί στο YouTube, από το κανάλι της χορωδίας «ΚΟΡΑΗΣ».
Εισηγητές θα είναι κατ’ αλφαβητική σειρά:
Λάμπρος Καλαρρύτης Δημοσιογράφος, Γιάννης Μαγκριώτης, πρώην Υπουργός Εξωτερικών- αρμόδιος για τον Απόδημο Ελληνισμό. Μιλτιάδης Παπανικολάου, Ομότιμος Καθηγητής Ιστορίας της Τέχνης Α.Π.Θ., Παντελής Σαββίδης, Δημοσιογράφος, Μαρκέλλα-Ελπίδα Τσίχλα, Δρ. Ιστορικός Τέχνης-Μουσειολόγος, διδάσκουσα Α.Π.Θ. και Νίκος Χριστοδουλίδης, Υπουργός Εξωτερικών της Κυπριακής Δημοκρατίας.
Θα χαιρετήσουν στην έναρξη του Συνεδρίου οι Πρόξενοι της Γαλλικής Δημοκρατίας, της Ρωσικής Ομοσπονδίας και του Ηνωμένου Βασιλείου και ο Πρόεδρος του Πολιτιστικού Συλλόγου «ΚΟΡΑΗΣ».
Χορηγοί επικοινωνίας 9.58 fm και 102fm.
Επειδή η πρωτοβουλία αυτή έρχεται να φωτίσει γνωστές αλλά και άγνωστες πτυχές από την ιδιαίτερα σημαντική δράση των εκατοντάδων φιλελλήνων και του κινήματος συμπαράστασης που δημιουργήθηκε στη διάρκεια της Ελληνικής Επανάστασης και κυρίως για το ρόλο που θα μπορούσαν να επιτελέσουν οι Φιλέλληνες στη σημερινή ταραγμένη περίοδο και επειδή το Συνέδριο απευθύνεται όχι μόνο στο εξειδικευμένο ακροατήριο αλλά και στο ευρύ κοινό, επιθυμούμε την προβολή του Συνεδρίου μέσω των μέσων μαζικής επικοινωνίας και ενημέρωσης.
Θα ακολουθήσει μουσικό πρόγραμμα με ελληνικά τραγούδια από χορωδίες και ερμηνευτές του εξωτερικού.

Παρουσίαση έργων του 3ου Διαγωνισμού Σύνθεσης Χορωδιακού Έργου
2021-12-11 19:30
Παρουσίαση των 12 καλύτερων έργων του 3ου Διαγωνισμού Σύνθεση Χορωδιακού Έργου το Σάββατο 11 Δεκεμβρίου 2021 στο Λύκειο Φιλοθέης (Παπαφλέσσα 15, Φιλοθέη).
Συμμετέχουν οι χορωδίες – μέλη της Στέγης:

Χορωδία Ambitus Λεοντείου Σχολής Νέας Σμύρνης
Μικτή Χορωδία ΟΤΕ Αθηνών
Φωνητικό Σύνολο Voice Box
Χορωδία Σύγχρονη Έκφραση
Χορωδία Καλλιτεχνικού Εργαστηρίου Μαρσύας

Διαδικτυακή Γενική Συνέλευση Στέγης Ελληνικών Χορωδιών
2021-12-12 10:30
Την Κυριακή 12 Δεκεμβρίου 2021 στις 10:30 π.μ. θα πραγματοποιηθεί διαδικτυακά η Ετήσια Τακτική – Απολογιστική Γενική Συνέλευση των Μελών της Στέγης Ελληνικών Χορωδιών. Αυτή θα θα είναι η δεύτερη και οριστική ημερομηνία για τη Γενική μας Συνέλευση.

Τα θέματα της Ημερήσιας Διάταξης είναι τα ακόλουθα:

1. Διοικητικός Απολογισμός της χρήσης από 1-12-2020 έως 30-11-2021
2. Οικονομικός Απολογισμός της χρήσης από 1-12-2020 έως 30-11-2021
3. Προϋπολογισμός για το έτος 2022
4. Ανάγνωση της έκθεσης της Εξελεγκτικής Επιτροπής
5. Έγκριση των ανωτέρω και απαλλαγή του Δ.Σ. από κάθε ευθύνη για την ανωτέρω χρονική περίοδο
6. Προγραμματισμός Δράσεων για το 2022
7. Συζήτηση επί των ανωτέρω δράσεων – Άλλες προτάσεις των Μελών
